**Go tlatša ITR12T**

Pele o thoma

O hloka go lekola gore dintlha ka moka tšeo re nago le tšona go Trasete ya gago di nepagetše go eFiling.

Pele o tlatša ITR12T ya gago, kgonthiša gore kgokaganyo, aterese, dintlha tša go panka le dintlha tša moofisiri wa setšhaba tša Trasete di nepile ka go di tiišetša le go di mpshafatša (ge eba go a hlokega) go Foromo ya Ngwadišo, Kaonafatšo le Tiišetšo (RAV01) go eFiling.

**Maele a Bohlokwa:**ITR12T e ka gatišwa pele e romelwa, go go fa sebaka sa go lekola ge eba tshedimošo yeo e tladitšwego e nepile. Go hwetša tshedimošo enngwe, ka kgopelo lebelela dithahli tša bjale, Step by Step Guide to complete your Trust return ka eFiling le Comprehensive Guide to the Income Tax return for Trusts.

**Go tlatša ITR12T, ditlabela tše di latelago tša maleba (ditokumente tša thekgo) di a hlokega:**

* Ditefikeiti ka moka le ditokumente tša mabapi le letseno le dikgogelo
* Ditatamente tša Tšhelete le/goba diakhaonte tša taolo
* Bohlatse bja tefelo ya dikheredidi dife goba dife tša motšhelo
* Dintlha tša dithoto le dikoloto
* Dintlha tša batho/bagolegi bao letseno, matlotlo le/goba dithoto di abetšwego/filwego.

Dišedulu tša thekgo di swanetše go tlatšwa le go romelwa le ITR12T, ge eba Trasete:

* E be e amana le moepo goba ditshepetšo tša moepo bjale ka ge go hlalositšwe go karolo ya 1 ya Molao wa Motšhelo wa Letseno ya GEN-001 – Mining Schedule
* E tshwere, le motho ofe goba ofe yo a amanago le Trasete (mohlala, moholegi wa Trasete), ka go nnyane 10% ya ditokelo goba ditokelo tša go bouta go Khamphani efe goba efe ya go Laolwa ka Naga ya ntle (CFC), e tlatša:
	+ [IT10A – Controlled Foreign Company Prior 2012;](https://www.sars.gov.za/wp-content/uploads/Ops/Forms/IT10A-Controlled-Foreign-Company-Prior-2012-External-Form.pdf) or
	+ [IT10B – Schedule Controlled Foreign Company 2012 Onward](https://www.sars.gov.za/wp-content/uploads/Ops/Forms/IT10B-Schedule-Controlled-Foreign-Company-2012-Onward-External-Form.zip).

**Ka kgopelo lemoga: Sedirišwa se tla hwetšagala go eFiling go louta dišedulu tša thekgo.**

**Maele a Bohlokwa:** Ditlabela tša maleba (ditokumente tša thekgo) tšeo di dirišitšwego go tlatša ITR12T, di swanetše go bolokwa sebaka sa mengwaga ye mehlano.
  **ITR12T e ka romelwa fela:**

* Ka tirišo ya eFiling. Ge eba ga se o ngwadiše go eFiling latela dikgato tša rena tše bonolo. Se se se tla go dumelela go tlatša le go romela ITR12T ya gago onelaene tikologong yeo e šireleditšwego 24/7.
* Go lekala la SARS. Ge o ka etela lekala la SARS go nyaka thušo, o tla hloka go tlatša dikgoba tšeo di hlokegago pele o ya lekaleng.

Na ITR12T e tlatšwa bjang, gape neng?

Go tla la le gore o romela bjang ITR12T ya gago go SARS, kgonthiša gore o tseba letšatšikgwedi la mafelelo. Motšhelo wa Letseno o swanetše go romelwa mo dinakong tše di latelago:

* Ge eba ke khamphani efe goba efe, mo dikgweding tše 12 go tloga ka letšatšikgwedi leo ngwaga wa yona wa ditšhelete o felago; goba
* ge eba ke batho ba bangwe ka moka (bao ba akaretšago batho ba tlhago, Ditrasete le batho ba molao, bjale ka ditheo, diboto goba mekgatlo):

	+ **1 Phuphu 2022 go fihla go 24 Diphalane 2022**
		- Balefela motšhelo bao ba faelago onelaene
		- Balefela motšhelo bao ba sa kgonego go faela onelaene ba ka faela go lekala la SARS fela ka peakanyo ya kopano lekaleng.
	+ **1 Phuphu 2022 to 23 Pherekgong 2023**
		- [Balefela motšhelo ba sebakanyana go akaretša Ditrasete ba ka faela ka eFiling goba SARS MobiApp.](https://www.sars.gov.za/types-of-tax/provisional-tax/)